text: Annað árið á rað liggur størsti bankin í Danmark, Danske Bank, í botninum av 50 peningarstovnum í árligu váðametingini av bankum og sparikassum í danska ríkinum. Váðametingin av føroyskum bankum og sparikassum er eisini fevnd av kanningini.
text: #000001
text: Váðametingin er gjørd av greiningarfelagnum Bankresearch, sum hvørt ár ger váðametingar av øllum bankum og sparikassum í danska ríkinum.
text: #000002
text: Tølini í uppgerðini eru grundað á 21 ymisk lyklatøl, ið eru funnin við støði í roknskapunum hjá bankum og sparikassinum í danska ríkinum. Lyklatølini innihalda viðurskifti sum eitt nú kapitalstøðu, útlit, niðurskrivingar, inntøkumøguleikar, v.m.
text: #000003
text: Sum tað framgongur av talvuni niðanfyri liggja Betri Banki og BankNordik væl fyri á avikavist 8. og 12. plássi, meðan føroysku sparikassarnir eru staðsettir á ávikavist 41. og 49. plássi í uppgerðini hjá Bankresearch. Størsti bankin í Danmark, Danske Bank, liggur á 46. plássi og fær tí eina botnstaðseting, eins og hann fekk árið frammanundan.
text: #000004